Document ID: 31999R0265

ΚΑΝΟΝΙΣΜΟΣ (ΕΚ) αριθ. 265/1999 ΤΗΣ ΕΠΙΤΡΟΠΗΣ της 4ης Φεβρουαρίου 1999 σχετικά με τον καθορισμό του ποσού της προκαταβολής της ενίσχυσης για τα πορτοκάλια για την περίοδο 1998/99
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, περί καθεστώτος ενίσχυσης των παραγωγών ορισμένων εσπεριδοειδών (1),
τον κανονισμό (ΕΚ) αριθ. 1169/97 της Επιτροπής, της 26ης Ιουνίου 1997, περί λεπτομερειών εφαρμογής του κανονισμού (ΕΚ) αριθ. 2202/96 του Συμβουλίου περί καθεστώτος ενίσχυσης των παραγωγών ορισμένων εσπεριδοειδών (2), όπως τροποποιήθηκε από τον κανονισμό (ΕΚ) αριθ. 1145/98 (3), και ιδίως το άρθρο 14 παράγραφος 5,
Εκτιμώντας:
ότι ο κανονισμός (ΕΚ) αριθ. 1169/97 της Επιτροπής, προβλέπει στο άρθρο 14 παράγραφος 1, ότι για τα πορτοκάλια, τα μανταρίνια, τις κλημεντίνες, τα σατσούμας και τα λεμόνια τα οποία παραδίδονται για μεταποίηση στο πλαίσιο συμβάσεων, η οργάνωση παραγωγών δύναται να υποβάλει αίτηση προκαταβολής της ενίσχυσης, ανά προϊόν και ανά περίοδο παραδόσεων 7 ότι η παράγραφος 2 του εν λόγω άρθρου προβλέπει ότι το ποσό της προκαταβολής είναι ίσο προς το 70 % των ποσών των ενισχύσεων που προβλέπονται στο παράρτημα του κανονισμού (ΕΚ) αριθ. 2202/96 7 ότι η παράγραφος 5 του ιδίου άρθρου προβλέπει ότι όταν διαφανεί κίνδυνος υπέρβασης του επιπέδου των κατωφλίων μεταποίησης που ορίζονται στο άρθρο 5 του κανονισμού (ΕΚ) αριθ. 2202/96, το ποσοστό του 70 % μπορεί να μειωθεί 7
ότι τα κράτη μέλη, στο πλαίσιο του άρθρου 22 παράγραφος 1 του κανονισμού (ΕΚ) αριθ. 1169/97 γνωστοποίησαν τις ποσότητες για τις οποίες έχουν υπογραφεί συμβάσεις κατανεμημένες ανά περιόδους παραδόσεων των πορτοκαλιών για την περίοδο 1998/99 7 ότι με βάση τα εν λόγω δεδομένα και τις ποσότητες που μεταποιήθηκαν με τη χορήγηση ενίσχυσης κατά τις περιόδους 1996/97 και 1997/98, υπάρχει κίνδυνος υπέρβασης του κατωφλίου μεταποίησης για τα εν λόγω προϊόντα 7 ότι, επομένως, πρέπει να μειωθεί το ποσοστό της προκαταβολής της ενίσχυσης για την περίοδο 1998/99 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1998/99, το ποσό της προκαταβολής της ενίσχυσης που προβλέπεται στο άρθρο 14 παράγραφος 2 του κανονισμού (ΕΚ) αριθ. 1169/97 καθορίζεται σε 48 % των ποσών της ενίσχυσης που καθορίζονται στο παράρτημα του κανονισμού (ΕΚ) αριθ. 2202/96 για τα πορτοκάλια.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο 1998/99.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 1999.

Labels: 17
19
6